Søndag aften anholdte politiet fire unge, der nu er sigtet for røveri på åben gade i Løkken.

Tidligt søndag morgen blev to unge udsat for et gaderøveri i Løkken. Syv unge kom kørende i en bil og passede de to ofre op. Røveriet gik ud over to teenagere, en pige på 15 og en dreng på 16 år, som blev truet med en kniv. Ifølge politiet blev de to ofre overfaldet og truet til at udleverede deres tegnebøger og mobiltelefoner. Fire af de syv personer i bilen blev i går aftes anholdt, og bliver fremstillet i grundlovsforhør senere i dag. De fire anholdte er tre mænd og en kvinde fra lokalområdet. De er imellem 16-18 år.